Motî:randaxhî - Wikipedia

# Motî:randaxhî

### Èn årtike di Wikipedia.

randaxhî (codjowaedje) [v.s.c.]

1. cweri pattavå après ene sacwè, sins rmete les cayets e plaece. Dj' a rtrové l' peloe, la, enute del vesprêye: i m' a falou randaxhî cåzu dins tote li cassene (L. Mahin). On dit eto: ranxhî, naxhter, rinaxhî. F. trifouiller, fouiner, fureter.

2. bodjî tofer, tot fjhant do brut. Mi pwetrene est ene foidje Ki randaxhe sins aresse; Po-z ersaetchî di m' goidje Mi alinne, tant k' ele sårè (Simone del Goulete). On-z ôt on roumdoudoum, come si ene biesse randaxhreut dins les fagots et les plantches ki sont dresseyes siconte do meur (L. Mahin). F. remuer, s'agiter.

3. fé do disdut. Dinltins, on montéve ene guinguete sol plaece; et ça zimtéve et randaxhî cåzu disk å matén (E. Gilliard). On dit eto: ramxhyî. F. faire du boucan, aller et venir.

| randaxhe

I. [o.n.]

1. onk ki randaxhe toltins. Li Duk do Braibant ravadjive li Hesbaye et s' a-t i vnou fé l' randaxhe a Lidje, tins k' el prince esteut evoye (J. Brumioul). On dit eto: bardaxhe. F. fureteur, fauteur de troubles, casse-cou.

2. foirt ome. F. gaillard.

II. Randaxhe [n.dj.] no d' famile di Walonreye, e F. Randach, Randasche, Randaxhe, Ronda, Rondas. rl a: Ranxhneu.

| randaxheu, randaxheuse u randaxhresse [o.f.n.] li ci (cene) ki randaxhe. Les djonnes ! I sont todi a damadje; c' est des grevisseus, des randaxheus; des broye-tot et des francs spiyeus (L. Mahin). On dit eto: ranxhneu.

Prin del pådje «http://wa.wikipedia.org../../../r/a/n/Mot%C3%AE%7Erandaxh%C3%AE.html»

##### Views

- Årtike
- Copene
- Modêye d' asteure

##### Cweri